Berit Håpoldøy & Erlend Styve
2026-04-11 19:00 - 23:00 (Europe/Oslo)
KONSERT
Berit Håpoldøy og Erlend Styve har dei siste åra hatt eit tett musikalsk samarbeid, og har spela ei rekkje konsertar saman. Dei deler ei sterk kjærleik til populærmusikken frå 50- og 60-talet, og det er nett frå denne musikalske skattkista dei hentar inspirasjonen sin. På konsertane kan du få høyra låtar av mellom andre Everly Brothers, Elvis Presley, Jim Reeves, Salhuskvintetten og Ivar Medaas – for å nemna nokre. Når stemninga ligg til rette, tek Berit også fram toraderen på utvalde låtar.
Berit Håpoldøy kjem frå Herdla. Ho syng og spelar gitar og toradar, og dei siste ti åra har musikken vore levebrødet hennar. Ho jobbar mykje med allsonggrupper for eldre og personar med demens, men òg innan rusomsorg og for menneske med funksjonsnedsetjing. I seinare tid har ho vore involvert i storprosjektet «Skumringstimen», starta av GC Rieber Fondene, der ein kartlegg kva helsemessig effekt musikk kan ha for desse gruppene.
Erlend Styve er frå Voss og syng og spelar gitar. Han har vore aktiv utøvande musikar i ei årrekkje, med ei rekkje ulike prosjekt bak seg. I over 20 år har han drive sin eigen trio «Twang Gang», og folkemusikkgruppa «Kvarts», som han har mottatt to spelemannsprisar med. Han er òg musikar i Heine Totland sitt band, og har elles samarbeidd med artistar som Olav Stedje, Finn Tokvam og Jonas Fjeld.
Døra open frå 18.00, konsert 19.00!60 eksklusive plassarTa kontakt: huldrigalleri@
Kjøp billett HER: https://huldri.ticketco.events/…/berit_haapoldoy__erlnd…
Kjærleik frå huldri

"PÅSKESPARKET 2026 "m/ Bjørg Thorhallsdottir,Tore petterson & Huldri
2026-04-04 15:30 - 23:30
PÅSKESPARKET 2026 – Førde
Kunst, ord, song og blikk , midt i påska!
Påsken 2026 ønskjer me å skape eit heilt spesielt møte i galleriet:eit påskespark fylt av kunst, nærvær og menneskelege uttrykk for dei som er heime, dei som kjem heim, og dei som vel fellesskap framfor hyttepresset
Medverkande:
Bjørg Thorhallsdottir Tore Petterson huldri (vert og medskapande)
Kva er Påskesparket?
Påskesparket 2026 er tenkt som ei fleirdelt oppleving gjennom dagen/kvelden – der ulike kunstuttrykk flettar seg naturleg i kvarandre:• Føredrag / samtale• Kunstutstilling og sal – Bjørg Thorhallsdottir• «Maol, Sup og Sang» – Tore Petterson & huldri
Publikum kan kome og gå, lytte, delta, vere stille eller vere sosiale.Dette er eit lågterskel arrangement, men med høg kunstnarleg og menneskeleg kvalitet.
Om dei medverkande:
Bjørg Thorhallsdottir er ein av Noregs mest folkekjære kunstnarar og formidlarar, kjend for eit sterkt, sårbart og livsnært uttrykk i både biletkunst og ord. Kunsten hennar når breitt og djupt.
Tore Petterson er musikar, låtskrivar og formidlar, kjend for varme, humor og eit sterkt nærvær i møte med publikum. Gjennom song, historier og improvisasjon skapar han rom for både latter og ettertanke.
huldri er vertskap med galleri, måleri, ord og rom for fellesskap.
Intensjonen:
Påskesparket er ikkje eit stort show.Det er eit møte.
Ein stad å lande.Ein stad å lytte.Ein stad der kunst får vere menneskeleg og menneske får vere seg sjølve!
– «Maol Og Sup» kl. 14.30- 17.30– Utstilling : 11-.00 og ut dagen/ kvelden– Føredrag: 18.30

– Pris på » Maol,Sup og Sang» m/ Tore&huldri + Føredrag&kunstutstilling M/ Bjørg Thorhallsdottir: 820,-
– Pris på : «Maol,Sup og Sang» : 650,-– Pris på: Føredrag & kunstutstilling : 280,-
– Påmelding HER : huldrigalleri@gmail.com(Bindande påmelding )
Kjærleik frå Huldri
